ישראל מידד

ישראל מידד (נולד ב-1947) הוא עיתונאי ופובליציסט ישראלי יליד ארצות הברית. היה מנהל תכנים ומידע במרכז מורשת מנחם בגין בירושלים עד יוני 2017, עת יצא לגמלאות. עוסק בעריכת אנתולוגיה מוערת בשפה האנגלית של כתבי זאב ז'בוטינסקי.

ביוגרפיה 

מידד נולד למשפחה יהודית בעיר ניו יורק. בצעירותו חזר בתשובה, ולמד בישיבה תיכונית. ב-1964 הצטרף מידד לתנועת הנוער הציונית בית"ר, שהוקמה על ידי המנהיג הציוני הרוויזיוניסטי, זאב ז'בוטינסקי.

ב-1969 הוא סיים את לימודי תואר ראשון במדעי המדינה בישיבה יוניברסיטי. ב-1970 עלו הוא ואשתו לישראל. בתחילה התגורר ברובע היהודי בירושלים, שם שימש כמנהל מעון הסטודנטים של בית"ר, בין 1975 ל-1977 שימש כנציג בית"ר בבריטניה.

בשנת 1981 עברו מידד ומשפחתו לישוב שילה. בשנים 1981-1992 שימש כעוזר פרלמנטרי של חברת הכנסת גאולה כהן, וכיועץ לעניינים בינלאומיים של שר המדע יובל נאמן.

היה מראשוני העולים להר הבית לאחר מלחמת ששת הימים והיה למזכיר של אגודת "אל הר ה'" למען זכויות היהודים בהר הבית.

בשנת 2008 סיים תואר שני באוניברסיטה העברית בירושלים, בהתמחות בחינוך אזרחי ודמוקרטי.

מידד היה המנכ"ל הראשון וחבר בוועד המנהל של האגודה לזכות הציבור לדעת (Israel's Media Watch).

מידד הוא בלוגר ידוע וכתב טורים בלוס אנג'לס טיימס, ג'רוזלם פוסט, International Herald Tribune וכתבי עת אחרים. הוא התראיין וניכתב עליו ב- BBC ובהארץ.

מידד הוא עורך שותף של לספר חילופי מכתבים בגין-סאדאת שהובילה להסכם השלום בין ישראל למצרים ב-1979.

מידד נשוי ואב לחמישה ילדים.

קישורים חיצוניים 

 
 
 בית"ר ארצות הברית התכתבות עם ישראל מידד (וינקלמן)
 
 Success in politics: a view from the Right, Fathom: for a deeper understanding of Israel and the region, 21 January 2013

הערות שוליים 

בוגרי בית"ר
פעילים ציונים
בוגרי ישיבה יוניברסיטי
בוגרי האוניברסיטה העברית בירושלים
ניו יורק: אישים
עיתונאים ישראלים
שילה: אישים
ישראלים ילידי ארצות הברית
עולים בשנות ה-1970
המזרח התיכון: פוליטיקה
הסכסוך הישראלי-פלסטיני: אישים
פעילי הר הבית ובית המקדש
ישראלים שנולדו ב-1947